Resepte: Gesonde kitskos | Rapport
Ek het gedog die k-woord (kwota) sou darem nou al verdwyn het. Gr. 1’tjie kry ’n handtekening, want sy aanhangers het daarvoor gevra! Ruben Venter (6) moes met ’n sonbril in die openbaar rondloop omdat hy nou wêreldberoemd is. Argiewe
Resepte: Gesonde kitskos
Skyfies, hamburgers en aartappelslaai… daar is maniere om hierdie vakansie-kosse te geniet sonder dat jy dié somer lyf hoef weg te steek. Hannah Lewry deel ’n paar resepte.1 Groenteskyfies met tzatzikiGroenteskyfies is nie net mooi kleurryk nie, dit sal ook jou skyfie-lus op ’n gesonde manier bevredig. BestanddeleSkyfies1 groot patat, geskil2 wortels, skoongemaak1 klein botterskorsie, geskil4 bete, skoongemaak en geskilolyfolieTzatziki’n halwe komkommer, gerasper250 ml gewone laevet-jogurt½ knoffelhuisie, geraspersap van ’n halwe lemoenAanwysingsSkyfies Gebruik ’n groenteskiller en sny linte langs die lengte van die patat, wortels en botter-skorsie. Sny die beet met ’n skerp mes in dun snye. Pak die groente op ’n bakplaat, drup olyfolie oor, geur met seesout en rooster vir 30 minute tot bros.Tzatziki Druk die komkommer liggies in kombuispapier om van oortollige vloeistof ontslae te raak. Meng die komkommer goed met die res van die bestanddele en voeg sout en peper na smaak by. Gebruik as doopsous vir die groente. Genoeg vir vier, as versnapering.2 Tuisgemaakte kaasburgersGebruik maer maalvleis om die kalorieë te sny, en ’n eiergeel om die vleis te bind eerder as broodkrummels. Bestanddele500 g ekstra-maer beesmaalvleis30 ml vars koljander, fyngekap½ ui, fyngekap15 ml Dijon-mosterd1 eiergeel15 ml olyfoliegerasperde Gruyere-kaas na smaak1 rooi-ui, in dun skywe gesny4 volgraan-hamburgerrolletjiesvars rokettuisgemaakte hamburgersous (resep hieronder)AanwysingsMeng die maalvleis, koljander, ui, mosterd en eiergeel in ’n bak en geur met sout en peper. Meng goed, verdeel en vorm in vier vleiskoekies. Sit die vleiskoekies vir 30 minute in die yskas sodat hulle nie uitmekaar val nie. Braai oor ’n matige tot hoë hitte vir agt minute aan ’n kant. Strooi kaas oor en sit in ’n warm oond tot die kaas begin smelt. Maak nou die hamburgers met die rolletjies, vleiskoekies, rooi-uie, hamburger-sous en roket. Genoeg vir vier.HamburgersousMeng 30 ml elk tamatiesous, blatjang en mayonnaise.WYNWENKTwo Oceans se Quay 5-wyne (daar’s ’n rosé, wit- en rooi-versnit, teen R28 by winkels soos Pick n Pay) het aansienlik minder kalorieë as gemiddelde plaaslike wyne en ’n alkohol-inhoud van net 5,5%.3 ‘Maerder’ aartappelslaaiJy kan dié slaai met ’n eet-lepel mayonnaise maak, maar probeer dit eers net met die jogurt en kyk hoe lekker is dit!Bestanddele500 g baba-aartappels, skoongemaak125 ml gewone laevet-jogurt½ knoffelhuisie, gerasper15 ml suurlemoensap2,5 ml Dijon-mosterd½ rooi-ui, fyngekap4 sprietuie, fyngesnyAanwysingsSit die aartappels in ’n pot met koue soutwater, verhit tot kook-punt en kook vir 8 tot 10 minute tot jy ’n mes maklik deur die aartappels kan druk. Dreineer, sny middeldeur en laat effens afkoel. Meng die jogurt, knoffel, suurlemoensap en mosterd en geur na smaak. Gooi die mengsel oor die aartappels, meng deur, strooi die uie oor en sit voor met varsgemaalde swartpeper.
Gauteng1 Four AllR3 500 - R4 000 Per Month